title: Odluka Vijeća (EU) 2016/298 od 29. veljače 2016. o stajalištu koje Europska unija treba donijeti unutar Odbora veleposlanika AKP-EU u pogledu odobrenja za odstupanja od Financijskog pravilnika Centra za razvoj poduzetništva (CDE)

text:
               3.3.2016

               HR

               Službeni list Europske unije

               L 57/4

         ODLUKA VIJEĆA (EU) 2016/298
   od 29. veljače 2016.
   o stajalištu koje Europska unija treba donijeti unutar Odbora veleposlanika AKP-EU u pogledu odobrenja za odstupanja od Financijskog pravilnika Centra za razvoj poduzetništva (CDE)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 209. stavak 2. u vezi s člankom 218. stavkom 9.,
   uzimajući u obzir Prilog III. Sporazumu o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno njegov članak 2. stavak 6.,
   uzimajući u obzir Odluku br. 5/2004 Odbora veleposlanika AKP-EZ od 17. prosinca 2004. u pogledu Financijskog pravilnika Centra za razvoj poduzetništva (2),
   uzimajući u obzir prijedlog Europske komisije,
   budući da:

               (1)

               Na 39. sjednici, održanoj 19. i 20. lipnja 2014. u Nairobiju, u Keniji, Vijeće ministara AKP-EU dogovorilo je u Zajedničkoj izjavi da će nastaviti provedbu propisanog zatvaranja Centra za razvoj poduzetništva („CDE”) i izmijeniti Prilog III. Sporazumu o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane („Sporazum o partnerstvu AKP-EU”) te, u tu svrhu, Odboru veleposlanika AKP-EU delegirati ovlasti za poduzimanje daljnjih koraka u cilju donošenja potrebnih odluka.

               (2)

               Odbor veleposlanika AKP-EU u svojoj Odluci br. 4/2014 (3) podsjetio je da pri zatvaranju CDE-a treba poštovati nadležnosti nadzornih tijela CDE-a utvrđene u Prilogu III. Sporazumu o partnerstvu AKP-EU te detaljne aranžmane utvrđene u Zajedničkoj izjavi Vijeća ministara AKP-EU.

               (3)

               U Prilogu III. Sporazumu o partnerstvu AKP-EU zahtijeva se da Odbor veleposlanika AKP-EU nadzire ukupnu strategiju CDE-a te rad izvršnog odbora.

               (4)

               U Prilogu III. Sporazumu o partnerstvu AKP-EU od izvršnog odbora CDE-a zahtijeva se da „propisuje financijska pravila i pravila o ljudskim resursima, kao i pravilnik o radu”.

               (5)

               U zahtjevu izvršnog odbora CDE-a iz dopisa poslanog Odboru veleposlanika AKP-EU 19. listopada 2015. objašnjeno je da izvršni odbor CDE-a u kontekstu zatvaranja CDE-a želi odstupiti od članka 27. stavaka 1. i 5. Odluke br. 5/2004 Odbora veleposlanika AKP-EZ od 17. prosinca 2004. u pogledu Financijskog pravilnika Centra za razvoj poduzetništva („Financijski pravilnik CDE-a”) i za to odstupanje traži prethodno odobrenje nadzornih tijela.

               (6)

               Za izmjene Financijskog pravilnika CDE-a i Pravilnika o osoblju CDE-a (4) ili odstupanje od tih pravilnika, ovisno o potrebama koje mogu nastati u provedbi pravilnog postupka zatvaranja CDE-a, potreban je fleksibilan postupak.

               (7)

               Radi osiguranja efikasnijeg postupka u kontekstu zatvaranja CDE-a, treba prilagoditi zahtjev za imenovanje revizorskog društva na trogodišnje razdoblje, kako je određen u članku 27. stavku 1. Financijskog pravilnika CDE-a, i zahtjev u skladu s kojim to društvo mora svake godine sastaviti obvezno izvješće o reviziji, u skladu s člankom 27. stavkom 5. tog pravilnika,

         DONIJELO JE OVU ODLUKU:
   Članak 1.
   1.   Stajalište koje Europska unija treba donijeti u okviru Odbora veleposlanika AKP-EU u pogledu odobrenja odstupanja od Financijskog pravilnika CDE-a temelji se na nacrtu Odluke Odbora veleposlanika AKP-EU priloženog ovoj Odluci.
   2.   Predstavnici Unije u Odboru veleposlanika AKP-EU mogu prihvatiti manje izmjene nacrta Odluke bez daljnje odluke Vijeća.
   Članak 2.
   Nakon njezina donošenja, Odluka Odbora veleposlanika AKP-EU objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 29. veljače 2016.

            Za Vijeće

            Predsjednik

         H.G.J. KAMP

      (1)  Sporazum potpisan u Cotonouu 23. lipnja 2000. (SL L 317, 15.12.2000., str. 3.), kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.).

      (2)  SL L 70, 9.3.2006., str. 52.

      (3)  Odluka br. 4/2014 Odbora veleposlanika AKP-a i EU-a od 23. listopada 2014. o mandatu koji treba dati izvršnom odboru Centra za razvoj poduzetništva (CDE) (SL L 330, 15.11.2014., str. 61.)

      (4)  Odluka br. 9/2005 Odbora veleposlanika AKP-EZ od 27. srpnja 2005. o Pravilniku o osoblju Centra za razvoj poduzetništva (CDE) (SL L 348, 30.12.2005., str. 54.).

      NACRT
      ODLUKE ODBORA VELEPOSLANIKA AKP-EU
      od …
      o odobrenju za odstupanja od Financijskog pravilnika Centra za razvoj poduzetništva (CDE)
      ODBOR VELEPOSLANIKA AKP-EU,
      uzimajući u obzir Prilog III. Sporazumu o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno njegov članak 2. stavak 6.,
      uzimajući u obzir Odluku br. 5/2004 Odbora veleposlanika AKP-EZ od 17. prosinca 2004. u pogledu Financijskog pravilnika Centra za razvoj poduzetništva (2),
      budući da:

                  (1)

                  Prilogom III. Sporazumu o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane („Sporazum o partnerstvu AKP-EU”) zahtijeva se da Odbor veleposlanika AKP-EU nadzire ukupnu strategiju CDE-a te rad izvršnog odbora.

                  (2)

                  Prilogom III. Sporazumu o partnerstvu AKP-EU od izvršnog odbora CDE-a zahtijeva se da „propisuje financijska pravila i pravila o ljudskim resursima, kao i pravilnik o radu”.

                  (3)

                  Statutom i Poslovnikom Centra za razvoj poduzetništva, donesenima Odlukom br. 8/2005 Odbora veleposlanika AKP-EU (3) („Statut CDE-a”), i Odlukom br. 5/2004 Odbora veleposlanika AKP-EZ („Financijski pravilnik CDE-a”) (4) pruža se zaštita u smislu informacija koje se odnose na Odbor veleposlanika AKP-EU te nadzora koji taj odbor provodi.

                  (4)

                  Na 39. sjednici, održanoj 19. i 20. lipnja 2014. u Nairobiju, Vijeće ministara AKP-EU dogovorilo se u Zajedničkoj izjavi da će nastaviti provedbu propisanog zatvaranja CDE-a i izmijeniti Prilog III. Sporazumu o partnerstvu AKP-EU te, u tu svrhu, Odboru veleposlanika AKP-EU delegirati ovlasti za poduzimanje daljnjih koraka u cilju donošenja potrebnih odluka.

                  (5)

                  Odbor veleposlanika AKP-EU u svojoj Odluci br. 4/2014 (5) podsjetio je da pri zatvaranju CDE-a treba poštovati nadležnosti nadzornih tijela CDE-a utvrđene u Prilogu III. Sporazumu o partnerstvu AKP-EU te detaljne aranžmane utvrđene u Zajedničkoj izjavi Vijeća ministara AKP-EU.

                  (6)

                  U zahtjevu izvršnog odbora CDE-a iz dopisa poslanog Odboru veleposlanika AKP-EU 19. listopada 2015. objašnjeno je da izvršni odbor CDE-a u kontekstu zatvaranja CDE-a želi odstupiti od članka 27. stavaka 1. i 5. Financijskog pravilnika CDE-a i za to odstupanje traži prethodno odobrenje nadzornih tijela.

                  (7)

                  Za izmjene Financijskog pravilnika CDE-a i Pravilnika o osoblju CDE-a (6) ili odstupanje od tih pravilnika, ovisno o potrebama koje mogu nastati u provedbi pravilnog postupka zatvaranja CDE-a, potreban je fleksibilan postupak.

                  (8)

                  Radi osiguranja efikasnijeg postupka u kontekstu zatvaranja CDE-a, treba prilagoditi zahtjev za imenovanje revizorskog društva na trogodišnje razdoblje, kako je određen u članku 27. stavku 1. Financijskog pravilnika CDE-a, i zahtjev u skladu s kojim to društvo mora svake godine sastaviti obvezno izvješće o reviziji u skladu s člankom 27. stavkom 5. tog pravilnika CDE-a,

            DONIO JE OVU ODLUKU:
      Članak 1.
      1.   Odbor veleposlanika AKP-EU daje pozitivno mišljenje u pogledu odstupanja od članka 27. stavaka 1. i 5. Financijskog pravilnika CDE-a s trenutačnim učinkom.
      2.   Odstupajući od članka 27. stavka 1. Financijskog pravilnika CDE-a, CDE može imenovati revizorsko društvo na razdoblje od četiri godine, kojim će se obuhvatiti financijske godine od 2013. do 2016. To revizorsko društvo bit će odabrano u skladu s postupcima javne nabave predviđenima u Financijskom pravilniku CDE-a.
      Odstupajući od članka 27. stavka 5. Financijskog pravilnika CDE-a, za godine koje još nisu revidirane pokrenut će se višegodišnja revizija te će se izvršnom odboru CDE-a predstaviti jedinstveno konačno izvješće o reviziji.
      Članak 2.
      Odbor veleposlanika AKP-EU odobrava izvršnom odboru CDE-a odstupanje od Financijskog pravilnika CDE-a i Pravilnika o osoblju CDE-a i/ili izmjenu tih pravilnika ovisno o potrebama koje mogu nastati u provedbi pravilnog postupka zatvaranja CDE-a. Izvršni odbor CDE-a bez odgode obavješćuje Odbor veleposlanika AKP-EU o svakoj takvoj odluci o odstupanju i/ili izmjeni pravilnika CDE-a.
      Članak 3.
      Ova Odluka stupa na snagu na dan donošenja.

         Sastavljeno u …

               Za Odbor veleposlanika AKP-EU

               Predsjednik

         (1)  Sporazum potpisan u Cotonouu 23. lipnja 2000. (SL L 317, 15.12.2000., str. 3.), kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.).

         (2)  SL L 70, 9.3.2006., str. 52.

         (3)  SL EU L 66, 8.3.2006., str. 16.

         (4)  Odluka br. 5/2004 Odbora veleposlanika AKP-EZ od 17. prosinca 2004. o Financijskom pravilniku Centra za razvoj poduzetništva (SL L 70, 9.3.2006., str. 52.).

         (5)  SL L 330, 15.11.2014., str. 61.

         (6)  SL L 348, 30.12.2005., str. 54.


title: 2005/512/EZ: Odluka Vijeća od 12. srpnja 2005. o izmjeni Odluke 1999/70/EZ o vanjskim revizorima nacionalnih središnjih banaka u vezi s vanjskim revizorom banke De Nederlandsche Bank

text:
               01/Sv. 14

               HR

               Službeni list Europske unije

               52

         32005D0512

               L 187/20

               SLUŽBENI LIST EUROPSKE UNIJE

         ODLUKA VIJEĆA
   od 12. srpnja 2005.
   o izmjeni Odluke 1999/70/EZ o vanjskim revizorima nacionalnih središnjih banaka u vezi s vanjskim revizorom banke De Nederlandsche Bank
   (2005/512/EZ)
   VIJEĆE EUROPSKE UNIJE,
   uzimajući u obzir Protokol o Statutu Europskog sustava središnjih banaka i Europske središnje banke priloženog Ugovoru o osnivanju Europske zajednice, a posebno njegov članak 27.1,
   uzimajući u obzir Preporuku ESB/2005/9 Europske središnje banke od 20. svibnja 2005. Vijeću Europske unije o vanjskom revizoru banke De Nederlandsche Bank (1),
   budući da:

               (1)

               Reviziju računovodstvenih izvješća Europske središnje banke (ESB) i nacionalnih središnjih banaka Eurosustava obavljaju neovisni vanjski revizori, koje je preporučilo Upravno vijeće ESB-a i odobrilo Vijeće Europske unije.

               (2)

               Mandat sadašnjeg vanjskog revizora banke De Nederlandsche Bank (dalje u tekstu „DNB”) istekao je i neće se obnavljati. Stoga treba imenovati vanjskog revizora od financijske godine 2005.

               (3)

               DNB je odabrala Josephusa Andreasa Nijhuisa, ovlaštenog javnog revizora i predsjednika uprave PricewaterhouseCoopers BV, koji djeluje u osobnom svojstvu, kao svojeg vanjskog revizora, a ESB smatra da odabrani revizor ispunjava potrebne zahtjeve za imenovanje.

               (4)

               Upravno vijeće ESB-a preporučilo je da se vanjski revizor opunomoći na neodređeno vrijeme, pod uvjetom njegovog ponovnog potvrđivanja svake godine.

               (5)

               Potrebno je postupiti po preporuci Upravnog vijeća ESB-a te sukladno tome izmijeniti Odluku 1999/70/EZ (2),

         ODLUČILO JE:
   Članak 1.
   Članak 1. stavak 8. Odluke 1999/70/EZ mijenja se i glasi:

      „8.   Josephus Andreas Nijhuis, ovlašteni javni revizor i predsjednik uprave PricewaterhouseCoopers BV, koji djeluje u osobnom svojstvu, potvrđuje se kao vanjski revizor banke De Nederlansche Bank od financijske godine 2005. na neodređeno vrijeme, što podliježe potvrđivanju svake godine.”

   Članak 2.
   O ovoj se Odluci obavješćuje Europska središnja banka.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 12. srpnja 2005.

            Za Vijeće

            Predsjednik

         G. BROWN

      (1)  SL C 151, 22.6.2005., str. 29.

      (2)  SL L 22, 29.1.1999., str. 69. Odluka kako je zadnje izmijenjena Odlukom 2005/377/EZ (SL L 125, 18.5.2005., str. 8.).


title: 2011/853/EU: Odluka Vijeća od 29. studenoga 2011. o potpisivanju, u ime Unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup

text:
               16/Sv. 003

               HR

               Službeni list Europske unije

               233

         32011D0853

               L 336/1

               SLUŽBENI LIST EUROPSKE UNIJE

               29.11.2011.

      ODLUKA VIJEĆA

   od 29. studenoga 2011.
   o potpisivanju, u ime Unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup
   (2011/853/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 16. srpnja 1999. ovlastilo Komisiju da u ime Europske zajednice unutar Vijeća Europe pregovara o konvenciji o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup.

               (2)

               Vijeće Europe donijelo je 24. siječnja 2001. Europsku konvenciju o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup (dalje u tekstu: „Konvencija”).

               (3)

               Konvencijom je uspostavljen regulatorni okvir koji je gotovo jednak okviru iz Direktive 98/84/EZ Europskog parlamenta i Vijeća od 20. studenoga 1998. o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup (1).

               (4)

               Konvencija je stupila na snagu 1. srpnja 2003. i otvorena je za potpisivanje Uniji i njezinim državama članicama.

               (5)

               Potpisivanje Konvencije pomoglo bi proširenju primjene odredaba sličnih onima iz Direktive 98/84/EZ izvan granica Unije i donošenju zakona o uslugama koje se temelje na uvjetovanom pristupu koji bi se primjenjivao na cijelom europskom kontinentu.

               (6)

               Donošenjem Direktive 98/84/EZ Unija izvršava svoju unutarnju nadležnost u područjima koja su obuhvaćena Konvencijom, osim u pogledu njezinih članaka 6. i 8., u onoj mjeri u kojoj se članak 8. odnosi na mjere iz članka 6. Konvenciju stoga trebaju potpisati i Unija i njezine države članice.

               (7)

               Konvenciju bi trebalo potpisati u ime Unije, podložno njezinu sklapanju,

         DONIJELO JE OVU ODLUKU:
   Članak 1.
   Ovim se odobrava potpisivanje, u ime Unije, Europske konvencije o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup, podložno sklapanju Konvencije.
   Tekst Konvencije priložen je ovoj Odluci.
   Članak 2.
   Predsjednik Vijeća određuje osobu(-e) ovlaštenu(-e) za potpisivanje Konvencije u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 29. studenoga 2011.

            Za Vijeće

            Predsjednica

         K. SZUMILAS

      (1)  SL L 320, 28.11.1998., str. 54.


title: 2011/646/EU: Odluka Vijeća od 23. svibnja 2011. o sklapanju, u ime Europske unije, Sporazuma o zaštiti i održivom razvoju područja Prespanskog parka

text:
               15/Sv. 28

               HR

               Službeni list Europske unije

               145

         32011D0646

               L 258/1

               SLUŽBENI LIST EUROPSKE UNIJE

         ODLUKA VIJEĆA
   od 23. svibnja 2011.
   o sklapanju, u ime Europske unije, Sporazuma o zaštiti i održivom razvoju područja Prespanskog parka
   (2011/646/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno članak 192. stavak 1., u vezi s njegovim člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (1) („Okvirna direktiva EU o vodama”) zahtijeva da, ako neko vodno područje prelazi granice područja Unije, države članice nastoje uspostaviti odgovarajuću suradnju s pripadajućim državama nečlanicama kako bi se ciljevi iz Direktive postigli u cijelom vodnom području.

               (2)

               27. lipnja 2006. Vijeće je donijelo odluku kojom se Komisija u ime Europske zajednice ovlašćuje za pregovore o sklapanju međunarodnih sporazuma o vodnim područjima radi bolje suradnje u europskim vodnim područjima koja se prostiru između određenih država članica i trećih država.

               (3)

               Prespanska jezera i njihov okoliš predstavljaju jedinstveno prirodno područje od visokog ekološkog značaja, koje se može očuvati jedino kroz holistički pristup na razini sliva.

               (4)

               U pregovorima o Sporazumu o zaštiti i održivom razvoju područja Prespanskog parka sudjelovale su Europska komisija, Grčka, Albanija i bivša jugoslavenska republika Makedonija i on predstavlja nadogradnju postojeće suradnje u tom području te ima potencijal da doprinese uspješnoj provedbi Okvirne direktive EU-a o vodama.

               (5)

               Taj bi Sporazum trebalo sklopiti,

         DONIJELO JE OVU ODLUKU:
   Članak 1.
   Sporazum o zaštiti i održivom razvoju područja Prespanskog parka odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih da u ime Unije izvrše obavješćivanje predviđeno u članku 18. Sporazuma, kako bi se izrazila suglasnost Unije da Sporazum za nju bude obvezujući.
   Članak 3.
   Ova Odluka stupa na snagu na dan donošenja (2).

      Sastavljeno u Bruxellesu 23. svibnja 2011.

            Za Vijeće

            Predsjednik

         MARTONYI J.

      (1)  SL L 327, 22.12.2000., str. 1.

      (2)  Glavno tajništvo Vijeća objavit će dan stupanja na snagu Sporazuma u Službenom listu Europske unije.


title: Odluka Vijeća (EU) 2015/1534 od 7. svibnja 2015. o stajalištu koje je potrebno donijeti u ime Europske unije u okviru Međunarodne pomorske organizacije tijekom 68. sjednice Odbora za zaštitu morskog okoliša i 95. sjednice Odbora za pomorsku sigurnost o donošenju izmjena Konvencije MARPOL, Konvencije SOLAS i Smjernica za sustave za čišćenje ispušnih plinova iz 2009.

text:
               16.9.2015

               HR

               Službeni list Europske unije

               L 240/61

         ODLUKA VIJEĆA (EU) 2015/1534
   od 7. svibnja 2015.
   o stajalištu koje je potrebno donijeti u ime Europske unije u okviru Međunarodne pomorske organizacije tijekom 68. sjednice Odbora za zaštitu morskog okoliša i 95. sjednice Odbora za pomorsku sigurnost o donošenju izmjena Konvencije MARPOL, Konvencije SOLAS i Smjernica za sustave za čišćenje ispušnih plinova iz 2009.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9.,
   uzimajući u obzir prijedlog Europske komisije,
   budući da:

               (1)

               Cilj djelovanja Unije u području pomorskog prometa trebao bi biti poboljšanje pomorske sigurnosti i zaštita morskog okoliša.

               (2)

               Odbor za zaštitu morskog okoliša (MEPC) Međunarodne pomorske organizacije (IMO) na svojoj je 67. sjednici odobrio izmjene Međunarodne konvencije o sprečavanju onečišćenja mora s brodova (MARPOL). Očekuje se donošenje tih izmjena na 68. sjednici MEPC-a koja će se održati u svibnju 2015.

               (3)

               Pododbor IMO-a za sprečavanje onečišćenja i reagiranje na onečišćenje (PPR) na svojoj je 2. sjednici odobrio nacrte izmjena Smjernica za sustave za čišćenje ispušnih plinova iz 2009. („Smjernice iz 2009.”). Očekuje se donošenje tih izmjena na 68. sjednici MEPC-a koja će se održati u svibnju 2015.

               (4)

               Odbor za pomorsku sigurnost (MSC) IMO-a na svojoj je 94. sjednici odobrio izmjene Međunarodne konvencije za zaštitu ljudskog života na moru (SOLAS). Očekuje se donošenje tih izmjena na 95. sjednici MSC-a koja će se održati u lipnju 2015.

               (5)

               Izmjenama priloga I. i II. Konvenciji MARPOL uvest će se mjere povezane s donošenjem nacrta Međunarodnog kodeksa za brodove koji plove u polarnim vodama („Polarni kodeks”), kako bi Polarni kodeks postao obvezan. Polarnim kodeksom trenutačna se zabrana ispuštanja ulja i štetnih tekućih tvari u razlivenom stanju u Antarktik na temelju Konvencije MARPOL proteže na polarne vode. Člankom 4. Direktive 2005/35/EZ Europskog parlamenta i Vijeća (1), u vezi s njezinim člankom 3. stavkom 1., predviđeno je da države članice moraju osigurati da se ispuštanja onečišćujućih tvari s brodova, uključujući i manje ozbiljne slučajeve takvih ispuštanja, smatraju kršenjima ako su počinjena s namjerom, nepažnjom ili teškim nemarom. Člankom 5. stavkom 1. te Direktive predviđeno je da se ispuštanje onečišćujućih tvari ne smatra takvim kršenjem ako ispunjava uvjete navedene među ostalim u Prilogu I., pravilima 15. i 34. Konvencije MARPOL. I pravilo 15. i pravilo 34. nalaze se među pravilima Konvencije MARPOL koja će biti promijenjena donošenjem izmjena utvrđenih u Prilogu 11. dokumenta IMO-a MEPC 67/20. Te će izmjene stoga utjecati na područje primjene kršenja u skladu s Direktivom 2005/35/EZ te su stoga u isključivoj nadležnosti Unije.

               (6)

               Izmjenama Smjernica iz 2009. uvest će se uporaba metodologije na temelju izračuna za testiranje pročistača plina povezanih s dijelovima brodskih strojeva koje se ne može testirati s većim teretom ili dok „miruju u luci”. Člankom 4.c Direktive Vijeća 1999/32/EZ (2) i Prilogom II. toj Direktivi obuhvaćena su ta pitanja, a Prilog II. izrađen je na temelju Smjernica iz 2009. koje će biti izmijenjene.

               (7)

               Izmjenama pravila II-2/20.3.1.2.1. Konvencije SOLAS omogućit će se rad ventilatora pri manjem broju izmjena zraka kada je uspostavljen sustav kontrole kvalitete zraka za prostorije za vozila, prostorije posebne kategorije i ro-ro prostorije za teret na putničkim brodovima. Člankom 6. stavkom 2. točkom (a) podtočkom i. Direktive 2009/45/EZ Europskog parlamenta i Vijeća (3) utvrđeno je da novi putnički brodovi klase A moraju u potpunosti ispunjavati zahtjeve Konvencije SOLAS, uključujući pravilo II-2/20.3. Konvencije SOLAS. Stoga izmjene koje će se donijeti imaju izravan pravni učinak na Direktivu 2009/45/EZ. U onoj mjeri u kojoj se te izmjene odnose na putničke brodove u domaćoj plovidbi, te su izmjene u isključivoj nadležnosti Unije.

               (8)

               Unija nije član IMO-a niti ugovorna stranka dotičnih konvencija. Stoga je potrebno da Vijeće ovlasti države članice da izraze stajalište koje je potrebno donijeti u ime Unije te da izraze svoje prihvaćanje obveza u skladu s tim izmjenama, u onoj mjeri u kojoj su one u isključivoj nadležnosti Unije,

         DONIJELO JE OVU ODLUKU:
   Članak 1.
   Stajalište koje je potrebno donijeti u ime Unije na 68. sjednici Odbora IMO-a za zaštitu morskog okoliša jest da se slaže s donošenjem:

               i.

               izmjena priloga I. i II. Konvenciji MARPOL kako je utvrđeno u Prilogu 11. dokumentu IMO-a MEPC 67/20;

               ii.

               izmjena Smjernica za sustave za čišćenje ispušnih plinova iz 2009. kako je utvrđeno u Prilogu 1. dokumentu IMO-a PPR 2/21.

         Članak 2.
   Stajalište koje je potrebno donijeti u ime Unije na 95. sjednici Odbora IMO-a za pomorsku sigurnost jest da se slaže s donošenjem

               —

               izmjena pravila II-2/20.3.1.2.1. Konvencije SOLAS kako je utvrđeno u Prilogu 11. dokumentu IMO-a MSC 94/21/add.1.

         Članak 3.
   Države članice, koje su članice IMO-a, izražavaju stajalište koje Unija treba donijeti kako je navedeno u člancima 1. i 2., djelujući zajednički u interesu Unije.
   Članak 4.
   Moguć je dogovor o formalnim i manjim promjenama stajalištâ iz članaka 1. i 2. bez potrebe za njihovim izmjenama.
   Članak 5.
   Države članice ovlaštene su izraziti svoje prihvaćanje obveza, u interesu Unije, u skladu s izmjenama iz članaka 1. i 2. u onoj mjeri u kojoj su u isključivoj nadležnosti Unije.
   Članak 6.
   Ova je Odluka upućena državama članicama.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Direktiva 2005/35/EZ Europskog parlamenta i Vijeća od 7. rujna 2005. o onečišćenju s brodova i uvođenju sankcija, uključujući i kaznene sankcije, za kažnjiva djela onečišćenja (SL L 255, 30.9.2005., str. 11.).

      (2)  Direktiva Vijeća 1999/32/EZ od 26. travnja 1999. o smanjenju sadržaja sumpora u određenim tekućim gorivima i o izmjeni Direktive 93/12/EEZ (SL L 121, 11.5.1999., str. 13.).

      (3)  Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.).


title: Odluka Vijeća (ZVSP) 2016/207 od 15. veljače 2016. o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)

text:
               16.2.2016

               HR

               Službeni list Europske unije

               L 39/45

         ODLUKA VIJEĆA (ZVSP) 2016/207
   od 15. veljače 2016.
   o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. svibnja 2013. donijelo Odluku 2013/233/ZVSP (1) kojom se uspostavlja misija Europske unije za pomoć u integriranom upravljanju granicama u Libiji (EUBAM Libya).

               (2)

               Vijeće je 7. prosinca 2015. donijelo Odluku (ZVSP) 2015/2276 (2) o izmjeni i produljenju Odluke 2013/233/ZVSP, kojom se osobito predviđaju produljenje i financijski referentni iznos za razdoblje do 21. veljače 2016.

               (3)

               Zbog stanja u Libiji, Unija se treba pripremiti za moguću civilnu misiju upravljanja krizom u vezi s izgradnjom civilnih kapaciteta i pomoći u području reforme sigurnosnog sektora u zemlji.

               (4)

               Trenutno pružanje civilnog kapaciteta planiranja bit će brojčano ograničeno, iako se može povećati s obzirom na razvoj okolnosti te na suglasnost Političkog i sigurnosnog odbora.

               (5)

               Odluku 2013/233/ZVSP trebalo bi na odgovarajući način izmijeniti.

               (6)

               Misija EUBAM Libya provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su utvrđeni u članku 21. Ugovora,

         DONIJELO JE OVU ODLUKU:
   Članak 1.
   Odluka Vijeća 2013/233/ZVSP mijenja se kako slijedi:

               1.

               u članku 2. dodaje se sljedeći stavak:
               „Misijom EUBAM Libya pomagat će se procesu planiranja sveobuhvatne reforme sektora civilne sigurnosti s ciljem pripremanja moguće civilne misije upravljanja krizom u vezi s izgradnjom civilnih kapaciteta i pomoći.”;

               2.

               u članku 3. stavku 1.dodaje se sljedeća točka:

                           „(d)

                           obavješćivati planiranje EU-a o mogućoj civilnoj misiji upravljanja krizom u vezi s izgradnjom civilnih kapaciteta i pomoći u području reforme sigurnosnog sektora i pri tome tijesno surađivati s misijom UNSMIL i doprinositi njezinim naporima te održavati vezu s legitimnim libijskim tijelima i drugim relevantnim sigurnosnim sugovornicima.”;

               3.

               u članku 13. stavku 1. dodaje se sljedeći stavak:
               „Financijski referentni iznos za pokrivanje troškova povezanih s misijom EUBAM Libya za razdoblje od 22. veljače 2016. do 21. kolovoza 2016. iznosi 4 475 000 EUR.”;

               4.

               u članku 16. drugi stavak zamjenjuje se sljedećim:
               „Primjenjuje se do 21. kolovoza 2016.”.

         Članak 2.
   Ova Odluka stupa na snagu na dan donošenja.
   Primjenjuje se od 22. veljače 2016.

      Sastavljeno u Bruxellesu 15. veljače 2016.

            Za Vijeće

            Predsjednica

         F. MOGHERINI

      (1)  Odluka Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya) (SL L 138, 24.5.2013., str. 15.).

      (2)  Odluka Vijeća (ZVSP) 2015/2276 od 7. prosinca 2015. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 322, 8.12.2015., str. 51.).


title: 2014/929/EU: Odluka Vijeća od 15. prosinca 2014. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice

text:
               19.12.2014

               HR

               Službeni list Europske unije

               L 365/6

         ODLUKA VIJEĆA
   od 15. prosinca 2014.
   o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice

      (2014/929/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 15. studenoga 2007. donijelo Uredbu (EZ) br. 31/2008 o sklapanju Sporazuma o partnerstvu u sektoru ribarstva između Europske zajednice i Republike Madagaskara (1) (dalje u tekstu: „Sporazum”). Postojeći protokol uz Sporazum prestaje važiti 31. prosinca 2014.

               (2)

               Vijeće je ovlastilo Komisiju da u pregovorima dogovori novi protokolu uz Sporazum (dalje u tekstu: „Protokol”) kojim se plovilima Unije dodjeljuju ribolovne mogućnosti u ribolovnoj zoni pod jurisdikcijom Republike Madagaskara. Po zaključenju pregovora Protokol je parafiran 19. lipnja 2014.

               (3)

               Kako bi se osigurao nastavak ribolovnih aktivnosti plovila Unije, člankom 15. Protokola predviđa se mogućnost da ga svaka od stranaka privremeno primjenjuje od datuma njegova potpisivanja, a najranije od 1. siječnja 2015.

               (4)

               Trebalo bi potpisati Protokol i privremeno ga primjenjivati, do okončanja postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Republike Madagaskara i Europske zajednice, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.
   Članak 3.
   Protokol se, u skladu s njegovim člankom 15., privremeno primjenjuje od datuma njegova potpisivanja (2), a najranije od 1. siječnja 2015., do okončanja postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 15. prosinca 2014.

            Za Vijeće

            Predsjednik

         M. MARTINA

      (1)  SL L 15, 18.1.2008., str. 1.

      (2)  Glavno tajništvo Vijeća objavit će datum potpisivanja Protokola u Službenom listu Europske unije.


title: Odluka (EU) 2016/948 Europske središnje banke od 1. lipnja 2016. o provedbi programa kupnje vrijednosnih papira korporativnog sektora (ESB/2016/16)

text:
               15.6.2016

               HR

               Službeni list Europske unije

               L 157/28

         ODLUKA (EU) 2016/948 EUROPSKE SREDIŠNJE BANKE
   od 1. lipnja 2016.
   o provedbi programa kupnje vrijednosnih papira korporativnog sektora (ESB/2016/16)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 127. stavak 2. prvu alineju,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1. drugi podstavak zajedno s člankom 3. stavkom 1. prvom alinejom te člankom 18. stavkom 1.,
   budući da:

               (1)

               Europska središnja banka (ESB), zajedno s nacionalnim središnjim bankama države članice čija je valuta euro može poslovati na financijskim tržištima izravnom kupnjom i prodajom utrživih instrumenata.

               (2)

               Odluka ESB/2014/40 (1) kojom je uspostavljen treći program kupnje pokrivenih obveznica, donesena je 15. listopada 2014. Odluka (EU) 2015/5 Europske središnje banke (ESB/2014/45) (2) kojom je uspostavljen program kupnje vrijednosnih papira osiguranih imovinom, donesena je 19. studenoga 2014. Odluka (EU) 2015/774 Europske središnje banke (ESB/2015/10) (3) kojom je uspostavljen program kupnje vrijednosnih papira javnog sektora na sekundarnim tržištima (u daljnjem tekstu: „PSPP”), donesena je 4. ožujka 2015. i proširila je postojeće programe kupnje imovine. Pored ciljanih operacija dugoročnijeg refinanciranja u skladu s Odlukom ESB/2014/34 Europske središnje banke (4) i Odlukom (EU) 2016/810 Europske središnje banke (ESB/2016/10) (5), ovi programi kupnje imovine imaju za cilj daljnje unaprjeđivanje prijenosa monetarne politike, poticanje odobravanja kredita gospodarstvu europodručja, olakšavanje uvjeta kreditiranja kućanstava i pravnih osoba te doprinošenje povratku stope inflacije na razine ispod, ali blizu 2 %, u srednjoročnom razdoblju, u skladu s očuvanjem stabilnosti cijena kao primarnim ciljem ESB-a.

               (3)

               Upravno vijeće je 10. ožujka 2016. odlučilo dodatno proširiti gore navedene programe kupnje vrijednosnih papira i započeti program kupnje vrijednosnih papira korporativnog sektora („CSPP”), kao dio jedinstvene monetarne politike i u provođenju svog cilja očuvanja stabilnosti cijena. Ova odluka donesena je radi daljnjeg jačanja prolazne kupnje imovine Eurosustava u odnosu na uvjete financiranja realnog gospodarstva i radi osiguravanja, u kombinaciji s drugim nestandardnim mjerama monetarne politike koje se provode, daljnjeg prilagođavanja monetarne politike i doprinošenja povratku stope inflacije na razine ispod, ali blizu 2 % u srednjoročnom razdoblju.

               (4)

               CSPP će biti dio programa kupnje vrijednosnih papira (APP), prema kojem se planira provoditi kupnje do kraja ožujka 2017. ili, ako je potrebno i nakon toga, a u svakom slučaju dok Upravno vijeće primijeti stalnu prilagodbu inflacije koja je u skladu s postizanjem stope inflacije ispod, ali blizu 2 % u srednjoročnom razdoblju.

               (5)

               CSPP bi trebao sadržavati niz zaštitnih mehanizama kako bi osigurao da predviđene kupnje budu razmjerne njegovim ciljevima. Ovi zaštitni mehanizmi također bi trebali osigurati uzimanje u obzir povezanih financijskih rizika u obilježjima CSPP-a i trebali bi održavati stajališta upravljanja rizicima. Pored toga, prihvatljivi utrživi dužnički instrumenti koje su izdala javna poduzeća trebali bi biti podvrgnuta ograničenjima u skladu s onima koja se primjenjuju na kupnje prema PSPP-u.

               (6)

               CSPP bi trebao u potpunosti biti u skladu s obvezama središnjih banaka Eurosustava iz Ugovora, uključujući zabranu monetarnog financiranja u odnosu na kupnju prihvatljivih utrživih dužničkih instrumenata koje su izdala javna poduzeća.

               (7)

               CSPP bi trebao poštovati načela otvorenog tržišnog gospodarstva sa slobodnim tržišnim natjecanjem, uzimajući u obzir formiranje tržišnih cijena i funkcioniranje tržišta.

               (8)

               U skladu s drugim elementima APP-a, plaćanja glavnice prihvatljivih utrživih dužničkih instrumenata kupljenih prema CSPP-u trebala bi biti reinvestirana kako dospijevaju osnovni dužnički instrumenti, koliko god je potrebno, na taj način doprinoseći povoljnim uvjetima likvidnosti i odgovarajućem stavu monetarne politike.

               (9)

               Izravne kupnje prihvatljivih utrživih dužničkih instrumenata od strane Eurosustava prema PSPP-u trebale bi se provoditi decentralizirano u skladu s ovom Odlukom i trebale bi biti koordinirane od strane ESB-a te na taj način osiguravati jedinstvenost monetarne politike Eurosustava,

         DONIJELO JE OVU ODLUKU:
   Članak 1.
   Uspostavljanje i opseg izravne kupnje korporativnih obveznica
   Ovime se uspostavlja CSPP. Prema CSPP-u određene središnje banke Eurosustava mogu kupovati prihvatljive korporativne obveznice od prihvatljivih drugih ugovornih strana na primarnom i sekundarnim tržištima, dok se korporativne obveznice javnog sektora, kako je definirano u članku 3. stavku 1., mogu kupovati samo na sekundarnim tržištima, pod određenim uvjetima.
   Članak 2.
   Kriteriji prihvatljivosti za korporativne obveznice
   Da bi bili prihvatljivi za izravne kupnje prema CSPP-u, utrživi dužnički instrumenti koje izdaju društva moraju udovoljavati kriterijima prihvatljivosti za utrživu imovinu za kreditne operacije Eurosustava sukladno dijelu 4. Smjernice (EU) 2015/510 Europske središnje banke (ESB/2014/60) (6) i sljedećim dodatnim zahtjevima.

               1.

               Izdavatelj utrživog dužničkog instrumenta:

                           (a)

                           osnovan je u državi članici čija je valuta euro;

                           (b)

                           nije kreditna institucija kako je definirana u točki 14. članka 2. Smjernice (EU) 2015/510 (ESB/2014/60);

                           (c)

                           nema matično društvo kako je definirano u članku 4. stavku 1. točki 15. Uredbe (EU) br. 575/2013 Europskog parlamenta i Vijeća (7) koje je kreditna institucija kako je definirana u točki 14. članka 2. Smjernice (EU) 2015/510 (ESB/2014/60);

                           (d)

                           nema matično društvo koje podliježe bonitetnom nadzoru izvan europodručja;

                           (e)

                           nije nadzirani subjekt kako je definiran u članku 2. točki 20. Uredbe (EU) br. 468/2014 Europske središnje banke (ESB/2014/17) (8) ili član nadzirane grupe kako je definirana u članku 2. točki 21. podtočki (b) Uredbe (EU) br. 468/2014 (ESB/2014/17), u svakom slučaju, kako su navedeni na popisu koji objavljuje ESB na svojim mrežnim stranicama u skladu s člankom 49. stavkom 1. Uredbe (EU) br. 468/2014 (ESB/2014/17) i nije društvo kći kako je definirano u članku 4. stavku 1. točki 16. Uredbe (EU) br. 575/2013 bilo koje od tih nadziranih subjekata ili nadziranih grupa.

                           (f)

                           nije investicijsko društvo kako je definirano u članku 4. stavku 1. točki 1. Direktive 2014/65/EU Europskog parlamenta i Vijeća (9);

                           (g)

                           nije izdalo vrijednosne papire osigurane imovinom sa značenjem iz članka 2. točke 3. Smjernice (EU) 2015/510 (ESB/2014/60);

                           (h)

                           nije izdalo multi cédula sa značenjem iz točke 62. članka 2. Smjernice (EU) 2015/510 (ESB/2014/60);

                           (i)

                           nije izdalo strukturirane pokrivene obveznice sa značenjem iz članka 2. točke 88. Smjernice (EU) 2015/510 (ESB/2014/60);

                           (j)

                           nije subjekt za upravljanje imovinom kao posljedica primjene instrumenta izdvajanja imovine u provođenju sanacije u skladu s člankom 26. Uredbe (EU) br. 806/2014 Europskog parlamenta i Vijeća (10) ili nacionalnog zakonodavstva kojim se primjenjuje članak 42. Direktive 2014/59/EU Europskog parlamenta i Vijeća (11);

                           (k)

                           nije nacionalni fond za upravljanje i prodaju imovine osnovan radi pružanja potpore restrukturiranju financijskog sektora i/ili sanaciji (12); i

                           (l)

                           nije prihvatljivi izdavatelj za PSPP.

               2.

               Utrživi dužnički instrument ima preostalo dospijeće od najmanje 6 mjeseci i najviše 30 godina i 364 dana u vrijeme njegove kupnje od strane odgovarajuće središnje banke Eurosustava.

               3.

               Odstupajući od članka 59. stavka 5. Smjernice (EU) 2015/510 (ESB/2014/60), samo informacije o kreditnim procjenama koje je dostavila vanjska institucija za procjenu kreditnog rizika prihvaćena u okviru za kreditnu procjenu Eurosustava bit će uzeta u obzir za procjenu zahtjeva kreditne kvalitete utrživog dužničkog instrumenta.

               4.

               Utrživi dužnički instrument nominiran je u eurima.

               5.

               Kupnje nominalnih utrživih dužničkih instrumenata uz negativni prinos do dospijeća (ili najniži prinos (engl. yield to worst)) iznad pasivne kamatne stope dozvoljene su.

         Članak 3.
   Ograničenja izvršenja kupnji korporativnih obveznica javnog sektora
   1.   Za potrebe ove Odluke, korporativna obveznica javnog sektora znači korporativna obveznica koja ispunjava zahtjeve iz članka 2., a izdalo ju je javno poduzeće sa značenjem iz članka 8. Uredbe Vijeća (EZ) br. 3603/93 (13).
   2.   Radi odobrenja formiranja tržišne cijene za prihvatljive korporativne obveznice javnog sektora, ne smiju se dozvoliti kupnje novoizdanih korporativnih obveznica javnog sektora ili korporativnih obveznica javnog sektora trajne emisije (engl. tapped public secotr corporate bond) ili korporativnih obveznica javnog sektora koje je izdao isti subjekt ili subjekti unutar grupe izdavatelja s dospijećem koje ističe ili neposredno prije ili neposredno nakon dospijeća utrživog dužničkog instrumenta koji se izdaje ili trajno emitira, tijekom razdoblja koje utvrdi Upravno vijeće.
   Članak 4.
   Ograničenja kupnje
   1.   Ograničenje izdanja po međunarodnom identifikacijskom broju vrijednosnog papira (ISIN) primjenjuje se prema PSPP-u, nakon konsolidiranja udjela u svim portfeljima središnjih banaka Eurosustava. Ograničenje izdanja je 70 % po ISIN-u za sve korporativne obveznice osim korporativnih obveznica javnog sektora.
   U posebnim slučajevima mogu se primjenjivati niža ograničenja izdanja, uključujući za korporativne obveznice javnog sektora ili iz razloga upravljanja rizicima. S korporativnim obveznicama javnog sekora postupat će se u skladu s njihovim tretmanom prema PSPP-u.
   2.   Eurosustav provodi na trajnoj osnovi odgovarajuće postupke procjene kreditnog rizika i dubinsku analizu prihvatljivih korporativnih obveznica.
   3.   Eurusostav utvrđuje dodatna ograničenja kupnje za grupe izdavatelja na temelju raspodjele referentnih vrijednosti povezanih s tržišnom kapitalizacijom grupe izdavatelja radi osiguravanja raznolike raspodjele kupnji među izdavateljima i grupama izdavatelja.
   Članak 5.
   Središnje banke Eurosustava kao kupci
   Središnje banke Eurosustava koje kupuju korporativne obveznice prema CSPP-u, navedene su na popisu koji se objavljuje na mrežnim stranicama ESB-a. Eurosustav primjenjuje poseban postupak za raspodjelu korporativnih obveznica koje se kupuju prema CSPP-u, na temelju države u kojoj je izdavatelj osnovan. Upravo vijeće dozvoljava ad hoc odstupanja od posebnog postupka ako postoje objektivni pokazatelji ometanja provedbe postupka ili ako su takva odstupanja poželjna radi ostvarenja općih ciljeva monetarne politike CSPP-a. Posebno, svaka pojedina središnja banka Eurosustava kupuje samo prihvatljive korporativne obveznice koje je izdao izdavatelj osnovan u pojedinoj državi članici unutar europodručja. Zemljopisna raspodjela prihvatljivih država osnivanja izdavatelja korporativnih obveznica u odnosu na pojedine središnje banke Eurosustava navodi se na popisu koji se objavljuje na mrežnim stranicama ESB-a.
   Članak 6.
   Prihvatljive druge ugovorne strane
   Sljedeće druge ugovorne strane prihvatljive su za CSPP i za izravne transakcije i za transakcije davanja u zajam vrijednosnih papira koje uključuju korporativne obveznice koje se drže u portfeljima CSPP-a Eurosustava:

               (a)

               subjekti koji udovoljavaju kriterijima prihvatljivosti za sudjelovanje u operacijama monetarne politike Eurosustava sukladno članku 55. Smjernice (EU) 2015/510 (ESB/2014/60); i

               (b)

               druge ugovorne strane koje središnje banke Eurosustava koriste za investiranje svojih investicijskih portfelja nominiranih u eurima.

         Članak 7.
   Transakcije pozajmljivanja vrijednosnih papira
   Središnje banke Eurosustava koje kupuju korporativne obveznice prema CSPP-u, vrijednosne papire kupljene prema CSPP-u stavljaju na raspolaganje za pozajmljivanje, uključujući repo poslove, u cilju osiguravanja djelotvornosti CSPP-a.
   Članak 8.
   Završne odredbe
   Ova Odluka stupa na snagu 6. lipnja 2016.

      Sastavljeno u Beču 1. lipnja 2016.

            Predsjednik ESB-a

         Mario DRAGHI

      (1)  Odluka ESB/2014/40 Europske središnje banke od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).

      (2)  Odluka (EU) 2015/5 Europske središnje banke od 19. studenoga 2014. o provedbi programa kupnje vrijednosnih papira osiguranih imovinom (ESB/2014/45) (SL L 1, 6.1.2015., str. 4.).

      (3)  Odluka (EU) 2015/774 Europske središnje banke od 4. ožujka 2015. o programu kupnje vrijednosnih papira javnog sektora na sekundarnim tržištima (ESB/2015/10) (SL L 121, 14.5.2015., str. 20.).

      (4)  Odluka ESB/2014/34 Europske središnje banke od 29. srpnja 2014. o mjerama koje se odnose na ciljane operacije dugoročnijeg refinanciranja (SL L 258, 29.8.2014., str. 11.).

      (5)  Odluka (EU) 2016/810 Europske središnje banke od 28. travnja 2016. o drugoj seriji ciljanih operacija dugoročnijeg refinanciranja (ESB/2016/10) (SL L 132, 21.5.2016., str. 107.).

      (6)  Smjernica (EU) 2015/510 Europske središnje banke od 19. prosinca 2014. o provedbi monetarne politike Eurosustava (ESB/2014/60) (SL L 91, 2.4.2015., str. 3.).

      (7)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (8)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (ESB/2014/17) (SL L 141, 14.5.2014., str. 1.).

      (9)  Direktiva 2014/65/EU Europskog parlamenta i Vijeća od 15. svibnja 2014. o tržištima financijskih instrumenata te o izmjeni Direktive 2002/92/EZ i Direktive 2011/61/EU (SL L 173, 12.6.2014., str. 349.).

      (10)  Uredba (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL L 225, 30.7.2014., str. 1.).

      (11)  Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.).

      (12)  Popis tih subjekata objavljen je na mrežnim stranicama ESB-a na www.ecb.europa.eu.

      (13)  Uredba Vijeća (EZ) br. 3603/93 od 13. prosinca 1993. o utvrđivanju definicija za primjenu zabrana iz članka 104. i članka 104.b stavka 1. Ugovora (SL L 332, 31.12.1993., str. 1.).


title: Odluka Vijeća od 14. travnja 2014. osklapanju u ime Europske unije Sporazuma o političkom dijalogu isuradnji između Europske zajednice i njezinih država članica, s jednestrane, i republika Kostarike, El Salvadora, Gvatemale, Hondurasa,Nikaragve i Paname, s druge strane, uz izuzetak njegovog članka 49.stavka 3.

text:
                  15.4.2014

                  HR

                  Službeni list Europske unije

                  L 111/4

         ODLUKA VIJEĆA
         od 14. travnja 2014.
         o sklapanju u ime Europske unije Sporazuma o političkom dijalogu i suradnji između Europske zajednice i njezinih država članica, s jedne strane, i republika Kostarike, El Salvadora, Gvatemale, Hondurasa, Nikaragve i Paname, s druge strane, uz izuzetak njegovog članka 49. stavka 3.
         (2014/211/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 209. stavak 2., u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         budući da:

                     (1)

                     Sporazum o političkom dijalogu i suradnji između Europske zajednice i njezinih država članica, s jedne strane, i republika Kostarike, El Salvadora, Gvatemale, Hondurasa, Nikaragve i Paname, s druge strane („Sporazum”), potpisan je 15. prosinca 2003., podložno njegovu kasnijem sklapanju.

                     (2)

                     U skladu s člankom 54. stavkom 1. Sporazuma, Sporazum treba stupiti na snagu prvog dana mjeseca koji slijedi nakon onog u kojem ugovorne stranke jedna drugu obavijeste o dovršetku postupaka potrebnih u tu svrhu.

                     (3)

                     Sve ugovorne stranke Sporazuma, uključujući sve države članice Unije u trenutku potpisivanja Sporazuma, do sada su položile svoje isprave o ratifikaciji, uz izuzetak Unije.

                     (4)

                     U članku 49. stavku 3. Sporazuma utvrđuju se obveze ugovornih stranaka u pogledu ponovnog prihvata nezakonitih migranata. Ta odredba posljedično potpada u područje primjene glave V. dijela trećeg Ugovora o funkcioniranju Europske unije (UFEU), a posebno njegovog članka 79. stavka 3., kao i Protokola (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde i Protokola (br. 22) o stajalištu Danske, koji su priloženi Ugovoru o Europskoj uniji i UFEU-u.

                     (5)

                     Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

                     (6)

                     Sporazum bi trebalo odobriti, uz izuzetak njegovog članka 49. stavka 3. Zasebna odluka (1) o sklapanju članka 49. stavka 3. Sporazuma donijet će se usporedno s ovom Odlukom,

               DONIJELO JE OVU ODLUKU:

            Članak 1.
            Sporazum o političkom dijalogu i suradnji između Europske zajednice i njezinih država članica, s jedne strane, i republika Kostarike, El Salvadora, Gvatemale, Hondurasa, Nikaragve i Paname, s druge strane, odobrava se u ime Unije, uz izuzetak njegovog članka 49. stavka 3.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije daje obavijesti predviđene člankom 54. Sporazuma (2) i daje sljedeće obavijesti:

               „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ ili na ‚Zajednicu’ u tekstu Sporazuma treba, prema potrebi, čitati kao upućivanja na ‚Europsku uniju’ ili na 'Uniju”.,

               „Odredbe Sporazuma koje potpadaju u područje primjene glave V. dijela trećeg Ugovora o funkcioniranju Europske unije Ujedinjenu Kraljevinu i Irsku obvezuju kao zasebne ugovorne stranke, a ne kao dio Europske unije, osim ako Europska unija, zajedno s Ujedinjenom Kraljevinom i/ili Irskom obavijesti stranku Srednje Amerike da se Ujedinjena Kraljevina i/ili Irska obvezuju(-e) kao dio Europske unije u skladu s Protokolom (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde, priloženim Ugovoru o Europskoj uniji i Ugovoru o funkcioniranju Europske unije. Ako Ujedinjena Kraljevina i/ili Irska prestanu biti obvezane kao dio Europske unije u skladu s člankom 4.a Protokola br. 21, Europska unija, zajedno s Ujedinjenom Kraljevinom i/ili Irskom bez odlaganja obavješćuje stranku Srednje Amerike o bilo kojoj izmjeni njihovog stajališta, u kojem slučaju one ostaju samostalno obvezane odredbama Sporazuma. Isto se primjenjuje na Dansku u skladu s Protokolom (br. 22) o stajalištu Danske, priloženom Ugovoru o Europskoj uniji i Ugovoru o funkcioniranju Europske unije.”

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourgu 14. travnja 2014.

                  Za Vijeće

                  Predsjednik

               C. ASHTON

            (1)  Odluka Vijeća 2014/210/EU (Vidjeti str. 2. ovog Službenog lista).

            (2)  Glavno tajništvo Vijeća objavit će dan stupanja na snagu Sporazuma u Službenom listu Europske unije.


title: 2005/525/EZ: Odluka Vijeća od 2. lipnja 2005. o sklapanju okvirnog sporazuma između Europske zajednice i Bosne i Hercegovine o općim načelima za sudjelovanje Bosne i Hercegovine u programima Zajednice

text:
               11/Sv. 116

               HR

               Službeni list Europske unije

               31

         32005D0525

               L 192/80

               SLUŽBENI LIST EUROPSKE UNIJE

         ODLUKA VIJEĆA
   od 2. lipnja 2005.
   o sklapanju okvirnog sporazuma između Europske zajednice i Bosne i Hercegovine o općim načelima za sudjelovanje Bosne i Hercegovine u programima Zajednice
   (2005/525/EZ)
   VIJEĆE EUROPSKE UNIJE,
   uzimajući u obzir Ugovor o osnivaju Europske zajednice, a posebno njegove članke 13., 71., 80., 95., 127., 137., 149., 150., 151., 152., 153., 157., 166., 175., 280. i 308., u vezi s drugom rečenicom prvog podstavka članka 300. stavka 2., drugim podstavkom članka 300. stavka 3. i člankom 300. stavkom 4.,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Europsko je vijeće u Solunu, u lipnju 2003., odobrilo „Solunsku agendu za zapadni Balkan: kretanje prema europskoj integraciji” koja predviđa otvaranje programa Zajednice za zemlje u procesu stabilizacije i pridruživanja (PSP) u skladu s uvjetima sudjelovanja država kandidatkinja.

               (2)

               U svojim priopćenjima o „Pripremama za sudjelovanje zemalja zapadnog Balkana u programima i agencijama Zajednice”, Komisija se zalagala za sklapanje okvirnih sporazuma s Albanijom, Bosnom i Hercegovinom, Hrvatskom, bivšom jugoslavenskom republikom Makedonijom i Srbijom i Crnom Gorom o općim pravilima sudjelovanja svake zemlje u programima Zajednice.

               (3)

               U skladu s pregovaračkim direktivama koje je Vijeće usvojilo 29. travnja 2004., Komisija je u ime Europske zajednice dogovorila okvirni sporazum s Bosnom i Hercegovinom o općim načelima za njeno sudjelovanje u programima Zajednice.

               (4)

               Ovaj je Sporazum, u ime Zajednice, potpisan 22. studenoga 2004. u Bruxellesu te je podložan kasnijem sklapanju.

               (5)

               S obzirom na programe koji su obuhvaćeni Sporazumom, Ugovor ne predviđa druge ovlasti osim onih predviđenih člankom 308.

               (6)

               Komisija, u ime Zajednice, utvrđuje uvjete sudjelovanja Bosne i Hercegovine u programima Zajednice, uključujući doprinos koji treba platiti. S tim ciljem, Komisiji bi trebao pomagati posebni odbor kojeg imenuje Vijeće.

               (7)

               Bosna i Hercegovina može zatražiti financijsku pomoć za sudjelovanje u programima Zajednice na temelju Uredbe Vijeća (EEZ) br. 2666/2000 od 5. prosinca 2000. o pomoći za Albaniju, Bosnu i Hercegovinu, Hrvatsku, Saveznu Republiku Jugoslaviju i bivšu jugoslavensku republiku Makedoniju (2), ili na temelju slične Uredbe koja predviđa vanjsku pomoć Zajednice za Bosnu i Hercegovinu, a koja bi se mogla usvojiti u budućnosti.

               (8)

               Primjenu ovog Sporazuma trebalo bi periodično nadzirati.

               (9)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Zajednice odobrava okvirni sporazum između Europske zajednice i Bosne i Hercegovine o općim načelima za sudjelovanje Bosne i Hercegovine u programima Zajednice.
   Tekst Sporazuma priložen je ovoj Odluci (3).
   Članak 2.
   1.   Komisija je ovlaštena za određivanje posebnih uvjeta, u ime Zajednice, za sudjelovanje Bosne i Hercegovine u određenom programu, uključujući financijski doprinos koji treba platiti. Komisiji s njenim zadaćama pomaže posebni odbor kojeg imenuje Vijeće.
   2.   Ako Bosna i Hercegovina zatraži vanjsku pomoć, primjenjuju se postupci koji su predviđeni u Uredbi (EZ) br. 2666/2000 i u sličnim Uredbama kojima se predviđa vanjska pomoć Bosni i Hercegovini, a koje bi se mogle usvojiti u budućnosti.
   Članak 3.
   Najkasnije tri godine od stupanja na snagu ovog Sporazuma, i svake tri godine nakon toga, Komisija provjerava provedbu Sporazuma i izvještava o tome Vijeće. Uz izvješće se, prema potrebi, prilažu odgovarajući prijedlozi.
   Članak 4.
   Predsjednik Vijeća, u ime Zajednice, daje obavijesti predviđene člankom 10. Sporazuma.

      Sastavljeno u Luxembourgu 2. lipnja 2005.

            Za Vijeće

            Predsjednik

         L. FRIEDEN

      (1)  Suglasnost donesena 10. svibnja 2005. (još nije objavljeno u Službenom listu).

      (2)  SL L 306, 7.12.2000., str. 1. Uredba kako je izmijenjena Uredbom (EZ) br. 2415/2001 (SL L 327, 12.12.2001., str. 3.).

      (3)  SL L 192, 22.7.2005., str. 5.